રાજ્ય સરકાર દ્વારા ખાનગી સ્કૂલો દ્વારા લેવામાં આવતી બેફામ ફીને કાબુમાં રાખવા ફી નિયમન વિધેયક પસાર કર્યો હતો. જેમાં ખાનગી પ્રાથમિક સ્કૂલોની ફી રૂ. 15 હજાર, માધ્યમિક સ્કૂલોની ફી રૂ. 25 હજાર અને ઉચ્ચતર માધ્યમિક સ્કૂલોની ફી રૂ. 27 હજાર નક્કી કરાઈ હતી. આ ફી કરતા કોઈ સ્કૂલે વધારે ફી લેવી હોય તો તેમણે ફી કમિટી સમક્ષ દરખાસ્ત કરવાની રહેશે અને તેના આધારે ફી કમિટી દ્વારા સ્કૂલની ફી નક્કી કરશે તેમ જણાવાયું હતું. દરમિયાન ફી નિયમન વિધેયકને લઈને ખાનગી સ્કૂલો હાઈકોર્ટમાં ગઈ હતી. જોકે હાઈકોર્ટે ફી નિયમન પર મંજુરીની મહોર મારતા ખાનગી સ્કૂલો સુપ્રીમ કોર્ટમાં ગઈ હતી. .